Arman Azha Abu Hanifah

Senator Dato' Arman Azha Abu Hanifah ialah seorang ahli politik di Malaysia dari Pertubuhan Kebangsaan Melayu Bersatu. Beliau telah dilantik sebagai Ahli Dewan Negara Malaysia pada 26 Oktober 2021. Di peringkat parti, beliau merupakan Ahli Majlis Tertinggi UMNO dan Ketua UMNO Bahagian Subang.

Latar belakang 
Beliau memperoleh Sarjana Sains Politik dari Kolej Universiti Geomatika, Kuala Lumpur pada 2017. Beliau seorang yang aktif dalam sukan terutama berbasikal, berlari dan berenang. Beliau pernah berkayuh basikal dari Kuala Lumpur ke Langkawi sejauh lebih 500km pada tahun 2020 sempena Festival Rapha 500.

Politik dan aktivisme 
Beliau pernah memegang beberapa jawatan dalam UMNO, antaranya sebagai Exco Pergerakan Pemuda UMNO Malaysia pada 2013 hingga 2018. Beliau juga merupakan ketua pertama sayap belia (Ketua Wira) bagi Pertubuhan Pribumi Perkasa Malaysia, yng berkhidmat pada 2009–2010.

Perniagaan 
Beliau juga seorang ahli perniagaan yang terlibat dalam industri teknologi keselamatan siber dan merupakan pengarah bagi Asia Coding Centre Sdn Bhd.

Kesihatan
Arman pernah disahkan positif COVID-19 pada 4 Januari 2021.

Penghargaan
 
  Darjah Indera Mahkota Pahang (DIMP) - Dato' (2015)

Rujukan

Anggota Pertubuhan Kebangsaan Melayu Bersatu
Ahli Dewan Negara, Parlimen Malaysia ke-14
Ahli Dewan Negara, Parlimen Malaysia ke-15